kardosdrur/scandi-wiki huggingface dataset:
Miltbrand

Miltbrand, eller anthrax, er en sygdom som normalt angriber husdyr som svin og kvæg, men kan også overføres til mennesker. Symptomerne er feber, bylder, sår, hævede lymfekirtler og blod i lungerne. Patienter der dør af miltbrand har som regel lungerne fyldt af blod, dette gør at de "drukner". Sygdommen kan være dødelig hvis den ikke behandles hurtigt.
Der findes 3 former for miltbrand: hud-, lunge- og tarm-miltbrand.

Sygdommen skyldes bakterien Bacillus anthracis, også kendt som miltbrandbakterien, som danner hårdføre sporer når den kommer i kontakt med luft. Bakterien tåler tilmed kogning, hvilket gør den ekstra hårdfør.

Miltbrandbakterien er berygtet i forbindelse med biologisk krigførelse, og er et af de ældste og mest brugte biologiske våben. Blev brugt i 40'erne, da Japan angreb Kina.

Miltbrand sendes med posten 

En uge efter terrorangrebet den 11. september 2001 blev der fundet miltbrandbakterier i nogle breve adresseret til fortrinsvis demokratiske medlemmer af Kongressen og til redaktører i en række nyhedsmedier. 22 personer blev ramt af smitten hvoraf 5 omkom. Ifølge de amerikanske myndigheder var brevene afsendt af en ansat i US Army Medical Research Institute of Infectious Diseases (USAMRIID) i Fort Detrick, Maryland, et militært forskningsinstitut som forsker i smitsomme sygdomme, som ønskede at udnytte det rådende hysteri i forbindelse med 11. september angrebene, til at skabe endnu mere. Hans navn var Bruce Ivins, 62 år, gift på 33. år og med 2 børn. Tirsdag den 29. juli 2008 begik han selvmord. Den officielle efterforskning af Bruce Ivins' skyld er siden kritiseret fra flere sider.

De breve som blev sendt ved den lejlighed – er den eneste gang dette er forekommet. Aldrig før eller senere har nogen sendt denne slags med posten, da det tydeligvis også kræver specialviden at fremstille sligt.

Siden har der også forekommet miltbrand-alarmer på danske virksomheder og posthuse, hvor personalet har mistænkt breve og pakker for at indeholde miltbrandsporer. Der har altid været tale om falsk alarm, hvor det hvide pulver, der har udløst alarmerne ofte har vist sig at være mel eller flormelis.

Se også 

 Antibiotika
 Antibiotikaresistens
 ICD-10 Kapitel I - Infektiøse inkl. parasitære sygdomme (WHO's liste)
 Mikrobiom
 Zoonose

Noter 
 

Bakteriesygdomme
Zoonoser
Glostrup Cricket Club

Glostrup Cricket Club (GCC) er en dansk cricketklub, som blev grundlagt den 2. april 1959, og som blev optaget i Dansk Cricket Forbund den 1. januar 1960. Klubben holder til i Solvangsparken i Glostrup.

I 1977 rykkede Glostrup Cricket Club op i 1. division, og i perioden 1982-2007 vandt klubben 12 sølv- og 4 bronzemedaljer i DM i cricket og endte alle årene blandt de fem bedste hold. I 2008 blev "forbandelsen" brudt, og Glostrup CC sikrede sig sit første danmarksmesterskab med en sejr over Skanderborg Cricket i omkampen om DM-guldet efter at de to hold havde stået lige på point ved turneringens afslutning.

Klubben genvandt DM i 2011 sæsonen, hvor holdet spillede en sublim sæson, og afgjorde mesterskabet med 3 spillerunder til gode. Med tilgang af Scott O'brien, Bashir Shah og ledt af Aftab Ahmed som ny anfører, fik klubben hentet sit andet DM i historien.

Cricketklubber i Danmark
Cricket Club
Etableret i 1959
Søgebor

Et søgebor, også kaldet klokkebor, telefonbor eller elektrikerbor, er et vridbor. Boret er henved 50 cm langt og 6,5 mm svært og blev brugt i første omgang til gennemboring af bjælker eller murværk, når der skulle trækkes kabler til el-installationer eller telefon. Ramte man rigtigt, kunne hullet altid gøres større.

Eksterne henvisninger 
 Træsmedens Håndværktøj 

Kilende værktøj
Vridende værktøj
Sneglebor

Et sneglebor er et Bor, der består af et skaft med enkel eller dobbelt spiral, og som oftest forsynet med trækskrue, forskær og grundskær. Boret kaldes endvidere snedkerbor, snekkebor eller skruebor.

Der er nogen forvirring omkring brugen af sneglebor, spiralbor og snekkebor, der sprogligt og betydningsmæssigt ligger så tæt op ad hinanden, men hos fagfolk synes forvirringen at være mindre end hos menigmand, idet sneglebor, i hvert fald i vore dage, altid er brugt til huller af en vis størrelse og kvalitet, mens spiralboret – anvendt til træ – er et forbor, hvor det ikke betyder så meget hvordan hullet ser ud.

Sneglebor findes i mange former og mange størrelser, fra 8-10 mm op til 25 – 30 mm. Skal der bores større huller bruges ekspansionsbor eller anden form for bor.

Når sneglebor kommer på tale tænker de fleste vel nok på det klassiske til borsving, eller i dag til boremaskine (med 6-kantet kolbe), men kan ligervis være et stangbor.

Ekstern henvisning 
 Salaman, R. A. (1989) Dictionary of woodworking Tools. 
 http://www.baskholm.dk/haandbog/haandbog.html 

Kilende værktøj
Vridende værktøj

en:Auger
Stilbart bor

Et Stilbart bor er et bor, der kan indstilles til forskellig huldiameter, ofte med en skala, så radius kan aflæses direkte.
Amerikansk indstilleligt centrumsbor, indstilleligt bor og stillebor er andre betegnelser.

Ekstern Henvisning 
Træsmedens Håndværktøj 

Kilende værktøj
Vridende værktøj
Corto Maltese

Corto Maltese er en fiktiv person, en eventyrer skabt af den italienske tegneserieskaber Hugo Pratt. Tegneseriealbum om ham er blevet oversat til mange sprog blandt andet også dansk og betragtes i brede kredse som en af de bedste eventyrtegneserier der nogensinde er lavet.

Eksterne links 
 Corto Maltese på ComicWiki

Tegneseriefigurer
Spiralbor

Spiralbor. Sprogligt synes der at have hersket nogen forvirring omkring betegnelserne spiral- og sneglebor.

Der findes mange former for spiralbor. Mest mangfoldige er de ældste former, beregnet for borsving. De har typisk en svagt tøndeformet krop og er undertiden forsynet med trækskrue.

Sådanne bor benævnes til tider norske eller svejtsiske bor. Af moderne former findes dem der kendes til isætning i en boremaskine, gerne benævnt HS- eller HHS-bor, altså highspeedbor.

Spiralbor styrer ikke videre nøjagtigt, og efterlader ikke særlig pæne kanter i hullet, hvorfor de traditionelt er blevet anvendt til forboring for søm og skruer og kaldes her spigerbor eller sømbor, det kan de bruges til også i de moderne udgaver, men det er først og fremmest som metalbor, de finder anvendelse i størrelserne fra under 1 til 10 – 20 mm.

Ekstern Henvisning 
 Salaman, R. A. (1989) Dictionary of woodworking Tools. 
 http://www.baskholm.dk/haandbog/haandbog.html 

Træværktøj
Metalværktøj
Kilende værktøj
Vridende værktøj
Carl Slengerik

Carl August Vilhelm Slengerik (18. februar 1859 i Lund ved Horsens – 2. oktober 1923 i Vedbæk) var en dansk redaktør og politiker. Medlem af Folketinget for Venstrereformpartiet mellem 1901-05, og for Det Radikale Venstre mellem 1905-23.

Liv og karriere 
 
Han blev født ved Horsens som søn af bogtrykker og redaktør Hans Vilhelm Slengerik og hustru Caroline Anne Cathrine født Enhuus. Han studerede på Gedved (1873-74) og Skovgård (1877-78) højskoler. Slengerik var medarbejder ved Roskilde Dagblad fra 1878, lærer på Voldby Højskole og blev udlært som typograf, indtil han i 1883 blev redaktør af faderens avis Stubbekøbing Avis, som han blev ejer af i 1887.

I sin ungdom fik han en dom på fire måneders fængsel for deltagelse i riffelbevægelsen mod Estrups regeringer.

I årene 1897-1904 var han redaktør af Fyns Venstreblad. Fra 1901 til sin død var han medlem af Folketinget for Middelfart, tilhørte Venstrereformpartiet, fra 1905 de Radikale, mellem 1916-21 formand for de Radikales folketingsgruppe, og var 1913-20 medlem af Finansudvalget. Han var medlem af Forsvarskommissionen 1902-08 og af tilsynsrådet for Kongeriget Danmarks Hypotekbank, medlem af Toldrådet fra 1910 og statsrevisor fra samme år.

Han var med i kredsen omkring Peter Munch, Ove Rode og Carl Th. Zahle, som ved splittelsen i Venstre dannede Det Radikale Venstre og rigsdagsfraktionen Folketingets Venstre. Hans Middelfart-kreds blev en af de sikreste for Det Radikale Venstre.

Kilder 
 Kraks Blaa Bog 1910
 Kilder til Danmarks politiske historie 1920-1939, udgivet af forlaget Gyldendal 1970

Eksterne henvisninger 
 
 Stubbekøbing Avis i opslagsværket "De Danske Aviser"

Tidligere folketingsmedlemmer fra Venstre
Tidligere folketingsmedlemmer fra Det Radikale Venstre
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Chefredaktører fra Danmark
Personer i Kraks Blå Bog (afdøde)
Statsrevisorer fra Danmark
Garito

Garito er en hollandsk tv-quiz, der fik dansk premiere på TV Danmark i oktober 2005 og siden hen har kørt på Kanal 5 og Kanal 4.

Værter 
Følgende personer var værter på programmet i den oprindelige hollandske version:
 Valerie Zwikker (2004)
 Harold Verwoert (2004-2005)
 Arlette Adriani (2004-2005)
 Jeremy Sno (2004-2005)
 Wytske Kenemans (2004-2005)
 Céline Huijsmans (2005)
 Nienke Disco (2005)
 Mirjam van Mourik (2005)
 Gigi Ravelli (2005)

Tv-serier fra Holland
Tv-quizzer
Tv-serier fra 2000'erne
Game On

Game On er en hollandsk tv-quiz, der fik dansk premiere på TV Danmark i oktober 2005 og sidenhen har kørt på Kanal 5 og Kanal 4.

Tv-serier fra Holland
Tv-quizzer
San José (Costa Rica)

San José er hovedstaden og den største by i Costa Rica. Den er også hovedstad i San José-provinsen. San José ligger centralt i landet, på et højdedrag omkring 1.170 meter over havoverfladen. Byen har et indbyggertal på 365.799 (2006). I den anden halvdel af det 20. århundrede voksede byen hurtigt, fra 86.900 indbyggere i 1950. Stor-San José har over en million indbyggere.

Historie 
San José var en lille ubetydelig landsby indtil 1824, hvor landets første valgte statsoverhoved, Juan Mora Fernández, besluttede at flytte regeringen fra den gamle spanske kolonihovedstad Cartago og begynde på en frisk med en ny by.

Fordi byen opstod i slutningen af det 18. århundrede har den i modsætning til mange andre latinamerikanske hovedstæder ikke megen spansk koloniarkitektur:

Costa Ricas universitet blev etableret i 1843. San José er også hovedkvarter for den Interamerikanske Menneskerettighedsdomstol.

Klima 
San José ligger som resten af landet i det tropiske bælte, men på grund af højden over havet, har byen et mildt klima. Temperaturerne svinger mellem 18° og 26°. Regntiden er fra april til slutningen af november, men der kan også være overskyet og falde regnbyger uden for regntiden. Den relative luftfugtighed ligger mellem 60 og 90 procent.

Referencer

Eksterne henvisninger 

 Municipalidad de San José  – kommunens hjemmeside (på spansk)
 San José Metropolitano  – oplysninger om byen (på spansk)

Byer i Costa Rica
Hovedstæder i Nordamerika
Jakob Ulfeldt

Jakob Ulfeldt er navnet på flere personer:

 Jakob Ulfeldt (rigsråd) (1535-1593) – til Selsø og Kogsbølle, dansk rigsråd og diplomat
 Jakob Ulfeldt (rigskansler) (1567-1630) – til Bavelse, Egeskov Slot, Orebygård og Urup, dansk rigskansler, diplomat, opdagelsesrejsende og søn af ovenstående
 Jakob Ulfeldt (landsdommer) (død 1631) – til Bavelse, dansk landsdommer
San Salvador

San Salvador er hovedstaden i El Salvador og har  indbyggere, hvilket gør den til den næststørste by i Mellemamerika. Stor-San Salvador (Area Metropolitana de San Salvador) har omkring 2,1 millioner indbyggere.

Geografi 
San Salvador ligger ved foden af vulkanen af samme navn, og byen har flere gange været udsat for jordskælv.  I 1854, under det hidtil værste jordskælv, blev byen næsten helt ødelagt.  Det seneste jordskælv fandt sted i 2001 og medførte omfattende ødelæggelser; særligt blev forstaden Las Colinas næsten ødelagt af et jordskred.

Historie 
Byens oprindelse kan spores tilbage til tiden før den spanske erobring.  Tæt ved San Salvadors nuværende beliggenhed lå pipil-indianerstammens hovedstad, Cuscatlán.  De var efterkommere af aztekerne i Mexico.  Man kender ikke meget til byen, da den var blevet forladt af indbyggerne for at undgå det spanske herredømme.

Den nuværende by blev grundlagt i 1528 af den spanske conquistador Gonzalo de Alvarado.  I 1824 blev byen hovedstad i den Mellemamerikanske Føderation, som var blevet grundlagt samme år.

Efter den Mellemamerikanske Føderation var gået i opløsning i 1839 og El Salvador var blevet et selvstændigt land, blev San Salvador i 1841 landets hovedstad.

Referencer

Eksterne henvisninger 
 Alcaldía Municipal del San Salvador  – kommunens hjemmeside (på spansk)

Hovedstæder i Mellemamerika
Byer i El Salvador
San Salvador (flertydig)

San Salvador har flere betydinger:

 San Salvador – hovedstad i Republikken El Salvador i Mellemamerika
 San Salvador (Bahamas) – ø i Bahamas, også kendt som Watling Island
 Guanahani – øen, der var det første sted som Christoffer Columbus betrådte i Amerika, og som han omdøbte til San Salvador
 San Salvador (vulkan) – en vulkan i El Salvador
 San Salvador de Jujuy – en argentisk by
 San Salvador F.C. – fodboldklub i San Salvador, El Salvador
Titus (opera)

Titus (La clemenza di Tito), KV 621, er en opera seria af Wolfgang Amadeus Mozart. Titus er Mozarts sidste opera, som han gik i gang med efter at hovedparten af Tryllefløjten (Die Zauberflöte) var skrevet. Han afsluttede først Tryllefløjten, da han vendte tilbage til Wien efter at Titus havde haft premiere i Prag. Niemetschek, der var den første, der skrev en biografi om Mozart, mener, at Titus blev færdig på bare 18 dage i en sådan hast, at en anden, formentlig eleven Franz Xaver Süssmayr, måtte gøre recitativerne færdig. Titus var blevet bestilt til kroningen af kejser Leopold II som konge af Bøhmen. Urpremieren fandt sted den 6. september 1791.

Operaens libretto er skrevet af Metastasio og tilpasset af hofdigteren Caterino Mazzolà. Historien bygger på Titus Flavius Vespasianus' liv. Metastasio fandt inspiration fra nogle korte antydninger i De vita caesarum af den romerske forfatter Suetonius.

Operaen var populær i mange år efter Mozarts død, men er af flere forskere blevet betragtet som en af komponistens mindre gode. Titus havde premiere i en ny opsætning på Det kongelige Teater af David McVicar i 2004.

Operaer på italiensk
Operaer af Wolfgang Amadeus Mozart
Opera seria
Tegucigalpa

Tegucigalpa er hovedstaden i Honduras, og er med sine  indbyggere også den største by i landet. Den ligger ved Choluteca-floden i den sydlige del af landet, i 940 meters højde. I Stor-Tegucigalpa er der 1.682.725 indbyggere (2006).

Historie 
Allerede før de første spaniere ankom i miden af det 16. århundrede, var området ved Tegucigalpa bosat, og byen havde også allerede sit nuværende navn. Ikke desto mindre fejres den 29. september 1578 som den officielle grundlæggelse. Da europæerne eroberede området, var det beboet af lenka-folket. Deres sprog er i dag uddødt og man ved næsten intet om kulturen.

Efter spanierne fandt sølv i Tegucigalpa, opstod en teori om at indianernes navn på byen kunne betyde "Sølvbjerget". Det er dog usandsynligt, da lenkaerne ikke havde sølvminedrift. Andre teorier er at navnet kan betyde "Stedet, hvor mennesker mødes" eller "Farvestrålende sten".

I det 19. århundrede slog yderligere to befolkningsgrupper sig ned i byen, arabere og kinesere. Begge er stadig repræsenteret i byen.

Honduras universitet blev grundlagt i 1847.

Gennem lang tid var skiftevis Tegucigalpa og Comayagua hovedstad i det uafhængige Honduras. Først den 30. oktober 1880 blev Tegucigalpa en gang for alle udnævnt til hovedstad i Republikken Honduras, og er desuden hovedstad i Francisco Morazán-provinsen.

I 1930 blev byen Comayaguela, der ligger på den anden side af floden, indlemmet.

Referencer

Eksterne henvisninger 
 Interaktivt kort over Tegucigalpa 

Byer i Honduras
Hovedstæder i Mellemamerika
Iphigenia på Tauris

Iphigenia på Tauris (Iphigénie en Tauride) er en opera af Christoph Willibald Gluck i fire akter. Librettoen er på fransk og skrevet af Nicolas-François Guillard på grundlag af Euripides' tragedie. Operaen fik urpremiere i Paris den 18. maj 1779.

Førsteopførelse på Det Kongelige Teater i København den 28. april 1874. Desuden opført på Det Kongelige Teater omkring 1970 med Ellen-Margrethe Edlers som Iphigenia, Ib Hansen som Orestes og Willy Hartmann som Pylades.

Operaer på fransk
Operaer af Christoph Willibald Gluck
Opera seria
Akhnaten (opera)

Akhnaten er en opera af Philip Glass. Operaen handler om farao Akhnaten (Amenhotep IV) og dennes religiøse liv. Operaen blev færdig i 1983 og uropført i 1984 i Stuttgart.

Operaer
Oratorium

Et oratorium er et større musikalsk værk for orkester, sangsolister og kor. I modsætning til en opera er der ikke kulisser, kostumer og skuespil i et oratorium. Med hensyn til musikalsk stil og form følges de to genrer dog tæt ad, bortset fra at korstykker forekommer hyppigere i et oratorium end i en opera. Oratoriets glansperiode var det 17. og 18. århundrede.

De fleste oratorier har bibelske temaer, men mange komponister, især Georg Friedrich Händel, har skrevet oratorier om verdslige emner fra den græske og romerske mytologi. Emnet er ofte alvorligt og betydningsfuldt. Det kan være verdens skabelse eller Jesu liv eller en af de klassiske helte eller en profet.

Handlingen i et oratorium er ofte indskrænket til et minimum. Nogle oratorier indeholder ikke nogen egentlig fortælling. I et oratorium er fortællingens formål ikke så meget dramatisk som æstetisk: gennem fortællingen struktureres værket musikalsk og får betydning.

Oratorier indeholder normalt:

 En ouverture
 Arier
 Ensembler
 Recitativer, der driver handlingen fremad
 Korstykker, der skaber stemning og bidrager til det storladne indtryk. Der gøres ofte brug af pauker og trompeter på i korene..

Det bedst kendte oratorium er formentlig Georg Friedrich Händels Messias. Andre kendte oratorier omfatter Samson af Händel, Juleoratoriet af Johann Sebastian Bach, Skabelsen af Joseph Haydn, Elias af Felix Mendelssohn og Oedipus Rex af Igor Stravinskij.

 
Kirkemusik
Godthaab Bryghus

Godthaab Bryghus i Nuuk, Grønland er et mikrobryggeri, som åbnede den 17. august 2006. Bryggeriet ligger på det tidligere Hotel Godthaabs grund. 
Mikrobryggeriet leverer øl på fad til ejerens hoteller, restauranter og et diskotek. 

I april 2016 overtog Nicolai J. Nissen  ejerskabet i Heca Gruppen, der står bag ca. 55 pct. af Nuuks barer og restaurationer og dermed bryggeriet, som samtidig fik tilladelse til at sælge øllet i de grønlandske butikker. I august 2016 blev de første paller med grønlandsk fadøl solgt i Danmark gennem Sigurd Müller Vinhandel, som servicerer professionelle kunder inden for restaurationsbranchen. Der er planer om senere at sælge øllet i danske specialbutikker.
 
Brygmester Jörg Sennhenn brygger øllet på kalkfrit smeltevand. Bâja, Godthaab Classic har en alkoholprocent på 5,09. Bryggeriets mørke øl er en Amber Lager, som er udviklet i samarbejde med den tyske maltleverandør. 

Bryggeriets nuværende kapacitet er på ca. 280.000. liter øl om året.

Eksterne henvisninger og kilder 
 Godthåb Bryggeri 
 Jo-hansens ølnyheder
 www.jyllands-posten.dk

Bryggerier i Danmark
Etableret i 2006
Virksomheder i Nuuk
Fødevarevirksomheder fra Grønland
Finansudvalget

Folketingets Finansudvalg er et af de ældste af de stående udvalg i Folketinget. Finansudvalget fungerer som "kontrollant" over for ministrene og deres forbrug af offentlige midler. Udvalget har haft sit eget sekretariat siden 1918. Udvalget har 17 medlemmer.

Ifølge Folketingets forretningsorden  behandler udvalget:
 finanslovforslag,
 konkrete bevillingsansøgninger
 tillægsbevillingslovforslag,
 statslån, 
 statsrevisorernes betænkning over
statsregnskabet m.v.

Finansudvalget kan i modsætning til andre folketingsudvalg på sit område
selv lovgive på vegne af hele Folketinget. Hvis Finansudvalget har godkendt en bevillingsansøgning (aktstykke), er en minister stillet, som om der var vedtaget en lov med aktstykkets indhold.

Derudover er det fastsat i en lang række love, at Finansudvalget skal godkende aftaler, koncessioner, garantier m.m.
Finansudvalget diskuterer også de store linjer i den økonomiske politik. Finansudvalget modtager regeringens forslag til finanslov aftenen før offentliggørelsen.

Pladserne i Finansudvalget bliver besat efter forholdstalsvalg, jf. Folketingets Forretningsordens § 36, jf. Grundlovens § 52. Det vil sige, at de forskellige partier får pladser i udvalget, alt efter hvor mange mandater de har i Folketinget.

Parlamenterne i de øvrige nordiske lande har i flere tilfælde oprettet tilsvarende udvalg. Se bl.a. Grønlands Landsting.

Eksterne kilder/henvisninger 
Folketinget.dk  (maj 2006)
Det grønlandske Finansudvalg  oktober 2009.

Folketingsudvalg
Danmarks finanspolitik
Karen-Lise Mynster

Karen-Lise Mynster (født 7. maj 1952 i Aalborg) er en dansk skuespillerinde. Fik sit gennembrud i 1978 som Eliza i My Fair Lady på Det Danske Teater, men er nok først og fremmest landskendt for sin rolle som Ulla Jacobsen i den populære DR-serie Matador. Karen-Lise Mynster er desuden kendt for roller i både komedier, mere alvorlige film samt flere tv-serier.

Karriere 
Karen-Lise Mynster er uddannet skuespiller fra Statens Teaterskole i 1975, hvorpå hun blev engageret på Aalborg Teater nogle år. Hun fik sit gennembrud som Eliza i My Fair Lady på Det Danske Teater i 1978 og fik senere en række andre store roller og successer på teater og i revyer. Hun har gennem sin karriere udvist et samfundsmæssigt, politisk engagement, hvilket hun bl.a. har demonstreret med initiativet til cabareten Vi længes sikkert mod noget andet med tekster af blandt andet Bertolt Brecht og Harald Herdal. Senere har hun haft stor succes i titelrollerne i Hedda Gabler (1994) og Maria Stuart (1998) samt som Johanne Louise Heiberg i Fra regnormenes liv på Det Danske Teater (2003)

Hun har også indspillet en del film og er måske især kendt for sin rolle som moderen i komedierne om Krummerne. Hun har dog også spillet mere seriøse film.

Karen-Lise Mynster er endvidere tilknyttet lydbogsforlaget Momo - Skuespillernes Lydbogsværksted, hvor hun har indlæst flere lydbøger.

Hun holder foredrag om sit arbejde, lige som hun optræder med oplæsning af værker af forskellige forfattere, men overordnet set er teaterarbejdet hendes vigtigste prioritet.

Hun var gift med kollegaen Søren Spanning og har sammen med ham datteren Rosalinde Mynster og sønnen Jasper Spanning.

Filmografi

Film

Tv-produktioner

Stemme til tegnefilm

Priser og hædersbevisninger 
 1982: LO's kulturpris
 1984: Henkel-Prisen
 1989: Tagea Brandts Rejselegat
 1995: Teaterpokalen]
 2002: Reumert (Kabareten Tågænger)
 2003: Reumert (Årets kvindelige hovedrolle i Regnormenes liv)
 2004: Reumert (Hædersprisen)
 2007: Reumert (Årets kvindelig hovedrolle i Pietà)
 2013: Rungstedlund-prisen
 2015: Lauritzenprisen
 2016: Wilhelm Hansens pris
 2015: Reumert (Årets kvindelige hovedrolle i Det der er, Husets Teater)

Eksterne henvisninger 
 

Skuespillere fra Danmark
Modtagere af Tagea Brandts Rejselegat
Personer fra Aalborg
Personer i Kraks Blå Bog
Reumertprisen for årets kvindelige hovedrolle
Modtagere af Teaterpokalen